# data[].attributes.body
Na ovoj stranici možete pronaći ideju za ovogodišnje ljetovanje, a također i neke lijepe znamenitosti koje bi svakako bilo lijepo posjetiti!!

# data[].attributes.body
Makarska je priobalni grad u Splitsko-dalmatinskoj županiji, smješten podno planine Biokovo.
Središte je Makarskog primorja (poznato pod imenom, Makarska Rivijera), mikroregije koja se proteže od Brela na zapadu do Gradca na istoku.
Makarska s gradskim naseljem Veliko Brdo broji 13.834 stanovnika.

Povijesno je Makarska značajna kao nekadašnje sjedište Makarske biskupije, a i današnja Splitsko-makarska nadbiskupija nosi makarsko ime u sebi.
Makarska je smještena u srednjoj Dalmaciji, na dodiru Biokova i Jadranskog mora. Nalazi se na 43° 17' 38" sjeverne zemljopisne širine i na 17° 1' 20" istočne zemljopisne dužine.

Grad Makarska zauzima središnji položaj u Makarskom primorju, ne samo zbog zemljopisnog smještaja, nego ponajprije zbog gospodarskih i društvenih čimbenika koji su taj grad učinili drugom po veličini gospodarskom i demografskom okosnicom srednje Dalmacije (odmah nakon Splita), zbog čega se za Makarsko primorje u zadnje vrijeme sve više koristi naziv Makarska rivijera.

Grad od unutrašnjosti oštro dijeli planina Biokovo (najveći vrh Sv. Jure, 1762 m), a sa srednjodalmatinskim otocima Bračem i Hvarom povezuje ga Jadransko more, koje je upravo na području Makarskog primorja izmodeliralo neke od najljepših hrvatskih plaža.
Klimu Makarske rivijere karakteriziraju blage zime i duga topla ljeta. Zasluge za takvu klimu ali i bujnu mediteransku vegetaciju svakako pripadaju planini Biokovo(1762) koja cijelo područje Makarske rivijere štiti od oštre kontinentalne klime.

# data[].attributes.body
Poreč je grad u Hrvatskoj smješten na zapadnoj obali poluotoka Istre.
Poreč se nalazi na 45.2258 stupnjeva sjeverne širine i 13.593 stupnjeva istočne dužine. Leži na nadmorskoj visini od 29 metara.
Grad, koji je star gotovo dvije tisuće godina, nalazi se u luci koju od mora štiti otočić Sveti Nikola.
U samom gradu prema popisu stanovništva 2011. godine obitava 9.790 stanovnika, većina živi u predgrađima. Grad Poreč kao šira cijelina ima ukupno 16.696 stanovnika prema istom popisu stanovništva iz 2011. godine.
Gradu Poreču pripadaju tri otoka i/li otočića koji su svrstani u kategoriju MPNNo (mali, povremeno nastanjeni i nenastanjeni otoci i otočići):
Altijež, Regata, Sveti Nikola te još šest manjih nadmorskih tvorba (hridi različitog oblika i veličine): Barbaran, Butaceja, Karbula, Safarel, Žontuja i Žontujić.
Klima je vrlo blaga, bez ljetnih sparina. Kolovoz je najtopliji mjesec s prosječno 30°C i niskom vlagom, a siječanj najhladiji, s prosječno 5°C.
Grad ima više od 3850 sunčanih sati u godini, što je u prosjeku više od 10 sati sunca na ljetni dan. Temperatura mora može se podići do 28°C, što je više od temperatura u južnoj Hrvatskoj. Prosječne godišnje padaline od 920 mm ravnomjerno su raspoređene tijekom godine.
U Poreču puše bura sa sjevera i zimi donosi hladno i sunčano vrijeme, jugo, topli vjetar koji s juga donosi kišu, te maestral, ljetni povjetarac koji puše s mora na kopno.
Eufrazijeva bazilika
Eufrazijeva bazilika, najvrjedniji kulturni spomenik Grada Poreča, sagrađena je na temeljima ranije trobrodne bazilike polovicom 6. stoljeća za vrijeme stolovanja biskupa Eufrazija, prema kojemu je i dobila ime.

# data[].attributes.body
Rovinj je grad u Hrvatskoj. Nalazi se na zapadnoj obali Istre.
Grad Rovinj nalazi se na 45° 04' zemljopisne širine i 13° 38' zemljopisne dužine. Rovinjska regija ili Rovinjština iznosi 80 km².

Klima Rovinja je mediteranska. Srednja godišnja temperatura iznosi 16°C. Prosječna temperatura siječnja je 4,8°C a srpnja 22,3°C.
Vegetacija je suptropska. Godišnje padne 940 mm kiše a godišnji prosjek vlage iznosi 72%.

Rovinj ima 14.234 stanovnika, Hrvati čine većinu stanovništva (66%), ima 1628 pripadnika talijanske nacionalne zajednice (11,5%).
Na području grada Rovinja žive i manjine Srba 3,5%, Albanaca 2,4% Bošnjaka 1,8%. Gosti uživaju u bogatom kalendaru događaja u ljetnim večerima, kao što su Summer Salsa Festival, noć Sv. Lovre i sada već tradicionalna Rovinjska noć i blagdan sv. Eufemije, zaštitnice grada Rovinja.

POVIJESNI SPOMENICI I ZNAMENITOSTI ROVINJA:
Crkva sv. Eufemije
Barokni Balbijev luk
Osmatračnica s lavom sv. Marka
Crkva sv. Tome
Crkva svetog Križa
Kapela Presvetog Trojstva
Franjevački samostan
Zavičajni muzej
"Kuća o Batani" ekomuzej
Rovinjski akvarij (Institut "Ruđer Bošković")
Zlatni rt - Punta Corrente, park-šuma
Ornitološki rezervat Palud
Otok Sv. Andrija